钦定古今图书集成/明伦汇编/氏族典/第384卷 > 李德林
## 钦定古今图书集成/明伦汇编/氏族典/第384卷 > 李德林

按《隋书李德林传》：“‘德林，字公辅，博陵安平人。祖寿，湖
州户曹从事。父敬族，历太学博士，镇远将军，魏孝静帝时为内校书。德林幼聪敏，年数岁，诵左思《蜀都赋》，
十馀日便度。高隆之见而嗟叹，遍告朝士云必为天
下伟器’。邺京人士多就宅观之，月馀日中车马不绝。
年十五，诵五经及古今文集，日数千言。俄而该博文”
典，阴阳纬候，无不通涉。善属文，辞核而理畅。年十六，
遭父艰，自驾灵舆，反葬故里。时正严冬，单衰跣足，州
里人物，由是敬重之。任城王湝为定州刺史，重其才，
召入州馆，待以师友，不为君民礼。举秀才，入邺，时秀
才擢第，罕有甲科。德林《射策》五条，考皆为上，授殿中
将军。天统初，授给事中，直中书，参掌诏诰，迁中书舍
人。武平初，加通直散骑侍郎，典机密。时中书侍郎杜
台卿上《世祖武成皇帝颂》，齐主以为未尽善，令示德
林云：“此文未当朕意，卿宜速作，即进本也。”德林乃上
颂十六章，武成览而善之，赐名马一匹。及周武帝克
齐，入邺之日，敕小司马唐道和就宅宣旨云：“平齐之
利，惟在于尔，宜即入见。”道和引之入，即留内省。从驾
至长安，授内史上士。武帝谓群臣云：“我常日闻李德
林名，谓是天上人，岂言今日得其驱使。”大象初，赐爵
成安县男。宣帝大渐，高祖受顾命，私问德林曰：“欲何
以见处？”德林云：“即宜作大丞相，假黄钺，都督内外诸
军事。不尔，无以压众心。”及发丧，即便依此。以德林为
丞相府属，加仪同大将军，郧公韦孝宽为东道元帅。
师次永桥，长史李询上《密启》云：“大将梁士彦、宇文忻、
崔弘度并受尉迟迥饟金，军中搔搔，人情大异。”高祖
得启，欲代此三人。德林独进计云：“临敌代将，自古所
难。如愚所见，但遣一腹心，明于智略，为诸将旧所信
服者至军，使观其情伪，纵有异志，必不敢动。”丞相大
悟，即令高颎驰驿往军所节度，竟成大功。进授丞相
府内史郎。高祖登阼，授内史令。开皇五年，赠其父安
平县公，以德林袭焉。陈平，授柱国郡公，出为湖州刺
史，转怀州。岁馀卒官。赠大将军，谥文。德林少孤，未有
字，魏收谓之曰：“识度天才，必至公辅，吾辄以此字卿。”
《文集》八十卷，遭乱亡失，五十卷，行《世子百药》。